cyanic-selkie/wikianc huggingface dataset:
শাহ জালাল
জন্মস্থান ও বংশ
বলা হয়ে থাকে যে শাহ জালাল ২৫ মে ১২৭১ খ্রীষ্টাব্দে জন্মগ্রহণ করেন। বিভিন্ন ঐতিহ্য এবং ঐতিহাসিক নথিতে তার জন্মস্থানের তফাৎ পাওয়া যায় এবং তার জীবন ও লিখিত জীবনির মধ্যে দুই শতাব্দীর ব্যবধান পাওয়া যায়। স্থানীয় গাথা এবং অনুসারীরা তাকে "শাহ জালাল ইয়ামেনি" বলে উল্লেখ করত। ইয়ামেনি থেকে ধারণা করা হয় তিনি ইয়েমেন থেকে এসেছেন। ১৫১৫ খ্রীষ্টাব্দে সা্লার সুলতান আলাউদ্দিন হোসেন শাহ-এর আমলে প্রাপ্ত একটি শিলালিপিতে জালালের নামের শেষে کنیائی কুনয়াই শব্দটি পাওয়া যায়। একই শতাব্দীর শেষের দিকে, ১৫৭১ খ্রীষ্টাব্দে, শেখ আলী শের বাঙ্গালীর ফার্সী কিতাব শরহে নুজহতুল আরওয়াহ-এর ভূমিকায় শাহ জালাল জীবনী নিয়ে লেখা হয়। কিতাবের লেখক আলী শের বাঙ্গালী নিজেই ছিলেন শাহ জালালের ঊর্ধ্বতন শিষ্য নূরুল হুদা আবুল কারামাতের বংশধর, এবং ১৬১৩ খ্রীষ্টাব্দে তাঁর শিক্ষক মুহম্মদ গৌছ শত্তারীর লিখিত গুলজর-ই-আবরার কিতাবে তাঁর এই বর্ণনা ব্যবহার হয়েছিল। এই বর্ণনায়, শাহ জালালকে একজন "ترکستان زات بنگالی" (তুর্কিস্তান-জন্মা বাঙ্গালী) বলে ডাকা হ​য় এবং শাহ জালালকে তুর্কেস্তানের আহমদ ইয়াসাভীর মুরীদ বলা হয়। কুমিল্লার মুহম্মদ নাসিরউদ্দীন হায়দর যখন সিলেটে চাকরীরত ছিলেন, তখন তিনি ফার্সি ভাষায় সুহেল-ই-ইয়ামন তারীখ-ই-জলালী নামক পূর্ণাঙ্গ একটি জীবনী রচনা করেছিলেন। ১৮৫৯ খ্রীষ্টাব্দের এই রচনা শাহ জালালকে ইয়েমেনী বলা হয়। রচনাটি শাহ জালালের মৃত্যুর ৫ শতাব্দীর পরে লেখা হলেও, নাসিরউদ্দীন হায়দর বর্তমানে অপ্রাপ্য দুটি গ্রন্থসূত্র ব্যবহার করেছিলেন। গ্রন্থসূত্র দুইটি হল মহিউদ্দীন খাদেমের রিসালা (১৭১১) এবং ১৭২১ খ্রীষ্টাব্দের রৌজাতুস সলাতীন।
১৫১৫ খ্রীষ্টাব্দে প্রাপ্ত হোসেন শাহী শিলালিপির کنیائی কুনয়াই শব্দটি নিয়ে অনেক অভিমত রয়েছে। কিছু গবেষক মনে করেন যে এই শব্দটি তুরস্কের কূ়নিয়া (قونیه) শহরকে নির্দেশ করে, এবং ধারণা করেন যে শাহ জালাল সম্ভবত পরবর্তীতে ইয়েমেনে হেজরত করেছিলেন। অন্য গবেষকরা ধারণা করেন যে এই শব্দ​ ইয়েমেনের হাজরামাউত অঞ্চলের ঐতিহ্যবাহী কনিনাহ  গ্রামকে নির্দেশ করে, এবং কিছু পণ্ডিতরা এটি সম্ভবত পূর্ব আফ্রিকার কেনিয়া দেশকে নির্দেশ করছে বলে মত দিয়েছেন।
প্রাথমিক জীবন
হিজরী ষষ্ঠ শতকের শেষাংশে মক্কার কোরায়েশ বংশের একটি শাখা মক্কা শহর হতে হেজাজ ভূমির দক্ষিণ পশ্চিম সীমান্তে ইয়েমেন প্রদেশে গিয়ে বসবাস করেন। ঐ শাখার মোহাম্মদ বা মাহমুদ শাহজালালের পিতা। মাহমুদের পিতা ছিলেন ইব্রাহিম
হযরত শাহ জালালের রওজায় প্রাপ্ত ফলক-লিপি সুহেলি ইয়্যামনি অনুসারে, শাহ জালাল ৩২ বছর বয়সে ৭০৩ হিজরী মোতাবেক ১৩০৩ খ্রিষ্টাব্দে সিলেট আগমন করেন। সুহেলি ইয়্যামনিতে উল্লেখিত তথ্য হতে জানা যায় যে, ৬৭১ হিজরী (১২৭১ খ্রিষ্টাব্দে) শাহজালাল জন্মগ্রহণ করেছেন। তার জন্মভূমি ছিল প্রাচীন আরবে আযমের হেজাজ ভূমির তৎকালীন প্রদেশ ইয়্যামন দেশের কুনিয়া নামক শহর। শাহ জালাল যখন তিন মাসের শিশুবালক, তখনই তার মাতার মৃত্যু হয়।
শাহ জালাল শিশুকালেই মাতৃহীন হন এবং পাঁচ বছর বয়সে পিতাকে হারান। মামা আহমদ কবির তাকে দত্তক নেন। আহমদ কবির আরবী ভাষায় কোরআন হাদিস শিক্ষা দেয়া সহ ইসলাম ধর্মের প্রাথমিক বিষয়ে (নামাজ, রোজায়) অভ্যস্ততার গুরুত্ব প্রদান করেন। পরবর্তিতে আহমদ কবীর শাহ জালালকে ইয়েমেন থেকে মক্কায় নিয়ে যান। মক্কা শহরে আহমদ কবীরের একটি আস্তানা (হোজরা) ছিল। সেখানে অন্যান্য শিষ্যদের সাথে শাহ জালালকেও উপযুক্ত শিক্ষা দিয়ে গড়ে তুলতে সচেষ্ট ছিলেন বলে জানা যায়।
গুরু পরিচিতি
শাহ জালাল এর পীরদের ঊর্ধ্বতন আধ্যাত্মিক সাধকদের তালিকা নিম্নরূপঃ
আধ্যাত্মিকতা
শাহ জালালকে সুফি মতবাদে দীক্ষিত করাই আহমদ কবিরের মূল উদ্দেশ্য ছিল বলে জানা যায়; যে কারণে আহমদ কবিরের শাহ জালালকে নিয়ে মক্কায় আসা। মক্কা শহরে সোহরাওয়ার্দি তরিকার প্রবর্তক সিহাবুদ্দীনের প্রতিষ্ঠিত খানকায় (মরমী স্কুল) তত্কালে আহমদ কবির ছিলেন প্রধান তত্ত্বাবধায়ক। আহমদ কবির শাহ জালালকে ইসলামের শরীয়ত ও মারিফত উভয়ধারায় শিক্ষাদানে দীক্ষিত করেন।
দরবেশী জীবন
জন্মগতভাবে শাহ জালাল দরবেশ পরিবারে জন্ম নিয়েছেন। জানা যায়, তার পিতা ছিলেন একজন ধর্মানুরাগী মোজাহিদ, ইয়েমেনে ধর্মযুদ্ধে তিনি নিহত হন এবং তার মাতার দিক দিয়ে তিনি সৈয়দ বংশের প্রখ্যাত দরবেশ সৈয়দ জালাল সুরুখ বোখারীর দৌহিত্র ছিলেন। তদুপরি দরবেশ আহমদ কবির তার মামা, যাকে শাহ জালালের শিক্ষাগুরু হিসেবে পাওয়া যায়, তিনিও তৎকালীন একজন বিখ্যাত দরবেশ ছিলেন বলে উল্লেখ রয়েছে। আহমদ কবির যখন শাহ জালালের লালন-পালনের ভার গ্রহণ করেন সেই ছোটবেলা থেকেই তাকে দরবেশী তর-তরিকায় জীবনযাপনের প্রণালী শিক্ষা দিয়েছেন বলেও পাওয়া যায়।
সিলেট আগমন পর্ব
শাহ জালাল মুজাররদ তার মামা ও গুরু সৈয়দ আহমদ কবিরের আস্তানায় আরব দেশে ছিলেন। শাহজালাল ভারতবর্ষে ধর্ম প্রচারের স্বপ্ন দেখার পরে সৈয়দ আহমদ কবির-এর কাছে ব্যক্ত করেন। মামা ও মুর্শিদ সৈয়দ আহমদ কবিরকে তা জানান। কবির এই স্বপ্নের ব্যাখ্যা দিয়ে শাহজালালকে ভারতবর্ষে যাবার পরামর্শ দেন। যাত্রাকালে কবির শাহ জালালেরর হাতে এক মুঠো মাটি তুলে দিয়ে বললেনঃ যে স্থানে এই মাটির "স্বাদ" "গন্ধ" ও "বর্ণের" মিল এক হবে, সেখানেই ধর্ম প্রচারের জন্য আস্তানা গড়বে। মুর্শিদ সৈয়দ আহমদ কবির (রহ) এর দোয়া নিয়ে শাহ জালাল (রহ) ধর্মপ্রচার অভিযানে আরবের মক্কা শরিফ হতে একা-একাই যাত্রা শুরু করেন ।
হিন্দুস্থানে প্রবেশ
শাহ জালাল মক্কা হতে বিদায় কালে যে কয়েক জন সঙ্গী তার সাথে যাত্রা করেন তাদের মধ্যে প্রধান ছিলেন হাজী ইউসুফ, হাজী খলীল, হাজী দরিয়া এবং আরেকজন সঙ্গী চাশনী পীর ছিলেন মৃত্তিকার তহবিলদার। হিন্দুস্থানে আসার পূর্ব পর্যন্ত সমরকন্দ থেকে সৈয়দ ওমর, রোম থেকে করিমদাদ, বাগদাদ থেকে নিজাম উদ্দীন, ইরান, জাকারিয়া ও শাহ দাউদ এবং সৈয়দ মুহম্মদ প্রমুখ তার অনুগামী হলেন। তাদের নিয়ে তিনি হিন্দুস্থানে প্রবেশ করলেন। এরপর পাঞ্জাবের মুলতান থেকে আরিফ, গুজরাত থেকে জুনায়েদ, আজমীর শরীফ থেকে মুহম্মদ শরীফ, দাক্ষিণাত্য থেকে সৈয়দ কাসিম, মধ্যপ্রদেশের হেলিম উদ্দীন প্রমুখ তার মুরীদ হয়ে তার সঙ্গে সঙ্গে চললেন। এভাবে দিল্লী পর্যন্ত এসে পৌঁছালেন তখন শিষ্যদের সংখ্যা ২৪০ জন বলে ধারণা পাওয়া যায়।
নিজামুদ্দীন আউলিয়ার সাথে সাক্ষাৎ
দিল্লিতে আসার পর নিজামুদ্দিন আউলিয়ার জনৈক শিষ্য গুরুর কাছে শাহ জালালের কুৎসা প্রচার করে। সঙ্গে সঙ্গে নিজামুদ্দীন অন্যের কুৎসা রটনাকারী এ শিষ্যকে উপযুক্ত শাস্তিস্বরূপ দরবার থেকে তাড়িয়ে দেন এবং অন্য দুই শিষ্যকে ডেকে তাদের মারফতে শাহ জালালের কাছে সালাম পাঠান। শাহ জালাল সালামের উত্তরে উপটৌকনস্বরূপ ছোট একটি বাক্সে প্রজ্জলিত অঙ্গারের মধ্যে কিছু তুলা ভরে নিজামুদ্দীন আউলিয়ার নিকট পাঠান। নিজামুদ্দিন আউলিয়া হযরত শাহ্ জালালের আধ্যাত্মিক শক্তির পরিচয় পেয়ে তাকে সাদরে সাক্ষাতের আমন্ত্রণ জানান। বিদায়কালে প্রীতির নিদর্শনস্বরূপ নিজামুদ্দিন আউলিয়া তাকে এক জোড়া সুরমা রঙের কবুতর উপহার দেন। মাজার সংলগ্ন এলাকায় সুরমা রঙের যে কবুতর দেখা যায় তা ঐ কবুতরের বংশধর। যা জালালি কবুতর নামে খ্যাত।
সিপাহশালার নাসির উদ্দীনের দেখা
শাহ জালাল দিল্লী হতে বুরহান উদ্দীনকে সহ ২৪০ জন সঙ্গীসহচর সিলেটের উদ্দেশ্য রওয়ানা হলেন। শাহ জালাল সাতগাঁও এসে ত্রিবেণীর নিকট দিল্লীর সম্রাট প্রেরিত অগ্রবাহিনী সিপাহসালার সৈয়দ নাসির উদ্দীনের সাথে মিলিত হন। সৈয়দ নাসির উদ্দীন শাহ জালাল সম্পর্কে অবগত হয়ে তদীয় শিষ্যত্ব গ্রহণের অভিপ্রায় ব্যক্ত করেন। পথে পথে শাহ জালালের শিষ্য বর্ধিত হতে লাগল । ত্রিবেণী থেকে বিহার প্রদেশে আসার পর আরো কয়েকজন ধর্মযোদ্ধা অনুষঙ্গী হলেন। যাদের মধ্যে হিসাম উদ্দীন, আবু মোজাফর উল্লেখযোগ্য। এখান থেকে সিপাহসালার সৈয়দ নাসির উদ্দীনের আনিত এক হাজার অশ্বারোহী ও তিন হাজার পদাতিক সৈন্যসহ শাহ জালাল নিজ সঙ্গীদের নিয়ে সোনারগাঁ অভিমুখে সিকান্দর গাজীর সাথে মিলিত হওয়ার উদ্দেশ্যে রওয়ানা হন।
সিকান্দর গাজীর দেখা ও ব্রহ্মপুত্র পার
শাহ জালাল সোনারগাঁ আসা মাত্রই শাহ সিকান্দর গাজীর সাথে সাক্ষাৎ ঘটিল। সিকান্দর গাজী শাহ জালালকে সসম্মানে গ্রহণ করলেন। শাহ জালাল তার সঙ্গী অনুচর ও সৈন্যসহ শাহ সিকান্দরের শিবিরে সমাগত হয়ে সিকান্দর হতে যুদ্ধ বিষয়ে সব বিষয় অবগত হন। সিকান্দর শাহ জালালের আদর্শে অনুপ্রাণিত হয়ে শিষ্যগ্রহণপূর্বক সিলেট অভিমুখে যাত্রা করলেন। এভাবে শাহ জালালের শিষ্য সংখ্যা বেড়ে ৩৬০ জনে পৌঁছায়। এদিকে গৌড় গৌবিন্দ নিজস্ব চর দ্বারা শাহ জালালের সমাগম সংবাদ পেয়ে; নতুন এ দল যাতে ব্রহ্মপুত্র নদী পার না হতে পারেন, সে জন্য নদীর সমস্ত নৌ-চলাচল বন্ধ করে দেয়। শাহ জালালের ভক্তরা বিশ্বাস করেন যে, তিনি তার শিষ্যদের নিয়ে বিনা বাধায় জায়নামাজের সাহায্যে ব্রহ্মপুত্র নদী অতিক্রম করেন।
সিলেটে প্রবেশ
খ্রিস্টিয় দশম শতকে শ্রীহট্টভূমি লাউড়, জয়ন্তীয়া ও গৌড় নামে তিনটি স্বাধীন রাজ্যে বিভক্ত ছিল। উক্ত রাজ্য গুলোর মধ্যে গৌড় অন্যতম রাজ্য হিসেবে বিবেচিত ছিল। এ রাজ্যে প্রাচীন সীমা রেখা বর্তমান মৌলভীবাজার জেলা সহ হবিগঞ্জ জেলার কিয়দংশ নিয়ে বিস্তৃত থাকায় গৌড় রাজ্যের দক্ষিণ সীমাভূমি নবীগঞ্জের দিনারপুর পরগণার পাশে রাজা গোবিন্দের চৌকি ছিল। শাহ জালাল তার সঙ্গীদের নিয়ে ব্রহ্মপুত্র নদী পার হয়ে প্রথমত সেখানে অবস্থান করেন। এখানে গৌড়ের সীমান্ত রক্ষীরা অগ্নিবাণ প্রয়োগ করে তাদেরকে প্রতিহত করতে চায়; কিন্তু মুসলমান সৈন্যের কোন ক্ষতি করতে পারেনি। গোবিন্দ সমস্ত বিষয় অবগত হয়ে উপায়ান্তর না পেয়ে বরাক নদীতে নৌকা চলাচল নিষিদ্ধ বলে ঘোষণা করে। শাহ জালাল পূর্বের মতো জায়নামাজের সাহায্যে বরাক নদী পার হন। বরাক নদী পারাপারে বাহাদুরপুর হয়ে বর্তমান সিলেট জেলার বালাগঞ্জ উপজেলায় ফতেহপুর নামক স্থানে রাত্রিযাপন করেন। উল্লিখিত তথ্য-সংবলিত প্রাচীন গ্রন্থ তোয়ারিখে জালালীতে উল্লেখ আছেঃ চৌকি নামে ছিল যেই পরগণা দিনারপুর ছিলটের হর্দ্দ ছিল সাবেক মসুর সেখানে আসিয়া তিনি পৌছিলা যখন খবর পাইলা রাজা গৌবিন্দ তখন। এপারে হজরত তার লস্কর সহিতে আসিয়া পৌছিলা এক নদীর পারেতে বরাক নামে নদী ছিল যে মসুর যাহার নিকট গ্রাম নাম বাহাদুরপুর। যখন পৌছিলা তিনি নদীর কেনার নৌকা বিনা সে নদীও হইলেন পার। সর্ব প্রকার কলাকৌশল অবলম্বন করে রাজা গৌড়গোবিন্দ যখন দেখলেন সকল প্রয়াসই বিফলে হচ্ছে, তখন শেষ চেষ্টা করার লক্ষে যাদুমন্ত্রসহ এক প্রকাণ্ড লৌহধনুক শাহ জালালের কাছে প্রেরণ করে; যার শর্ত ছিল যদি কেহ একা উক্ত ধনুকের জ্যা ছিন্ন করতে পারে তখন গোবিন্দ রাজ্য ছেড়ে চলে যাবে। শাহ জালাল তার দলের লোকদের ডেকে বললেন, যে ব্যক্তির সমস্ত জীবনে কখনও ফজরের নামাজ কাযা হয়নি বা বাদ পড়েনি একমাত্র সেই পারবে গোবিন্দের লৌহ ধনুক "জ্যা" করতে। অতপর মুসলিম সৈন্যদলের ভেতর অনুসন্ধান করে সিপাহসালার সৈয়দ নাসির উদ্দীনকে উপযুক্ত পাওয়া গেল এবং তিনিই ধনুক জ্যা করলেন।
সুরমা নদী পারাপার
thumb|250px|right|Surma River 0003|সিলেটের ঐতিহাসিক [[সুরমা নদী]] উত্তর-পূর্ব ভারতের বরাক নদী বাংলাদেশে প্রবেশ করার সময় সুরমা ও কুশিয়ারা নদীতে বিভক্ত হয়ে যায়। সিলেট বিভাগের বেষ্টনী হিসেবে ধর্তব্য এ নদীগুলো প্রাচীন কালে প্রবল স্রোতে প্রবাহিত হত। বর্ষাকালের দৃশ্য প্রায় সাগরের মত দেখাতো। ঐতিহাসিক পর্যটক ইবন বতুতা সুরমা নদীকে নহরি আজরফ বলে আখ্যায়িত করেছেন। শাহ জালাল ফতেপুর হতে যাত্রা করে যখন সুরমা তীরে অবস্থান নিলেন, এ নদী পার হয়েই গৌড়ের রাজধানী। শাহ জালাল আউলিয়ার কেরামতি ও আলৌকিক বিভিন্ন ঘটনায় রাজা গোবিন্দ বীতশ্রদ্ধ হন। গোবিন্দ শক্রবাহিনীকে কিছু সময় ঠেকিয়ে রাখার জন্য সুরমা নদীতে নৌকা চলাচল নিষিদ্ধ করেন। তা সত্ত্বেও শাহ জালাল নদী পার হন।
শাহ্‌ জালাল বিসমিল্লাহ বলে সকল মুরিদকে নিয়ে জায়নামাজে করে,
অনায়াসে গেলেন চলে নদীর ওপারে। গোবিন্দ গড়দুয়ারস্থিত রাজবাড়ি পরিত্যাগ করে পেচাগড়ের গুপ্তগিরি দুর্গে আশ্রয় নেন। এরপর থেকে তার আর কোন হদিস মেলেনি। শাহ জালাল তিন দিন সিলেটে অবস্থান করার পর, মিনারের টিলায় অবস্থিত রাজবাড়ি প্রথমে দখল নিলেন।
সিলেট প্রথম আজান ধ্বনি
সিলেট শহরে সর্বপ্রথম হযরত শাহজালাল এর আদেশে সৈয়দ নাসিরুদ্দিন সিপাহসালার আজান দেন।
গৌড় গোবিন্দের আত্মগোপন
গৌরগোবিন্দের মুসলিম নির্যাতনের কথা জানতে পেরে বাংলার তৎকালীন সুলতান ফিরজ শাহ গৌরগোবিন্দের বিরুদ্ধে সেনাবাহিনী প্রেরণ করেন, কিন্তু প্রথম অভিযান ব্যর্থ হলে ফিরজ শাহ সিকান্দার শাহের সহযোগিতা নিয়ে নাসির উদ্দীন নামের একজন সেনাপতিকে তার বিরুদ্ধে প্রেরণ করেন। এই সময় শাহজালাল তার সেনাবাহিনীসহ সোনারগাঁওয়ে অবস্থান করছিলেন; এই উভয় বাহিনী শাহজালালের নেতৃত্বে গৌরগোবিন্দের বিরুদ্ধে অভিযান করেন এই খবর শুনে গৌরগোবিন্দ পলায়ন করেন।
শ্রীলা ঘোষ
শ্রীলা ঘোষ (জন্ম: ২৫শে সেপ্টেম্বর ১৯৬২) একজন প্রাক্তন নৃত্যশিল্পী, অভিনেত্রী এবং সাংবাদিক। ১৯৮৫ সালে, তিনি ব্রিটিশ ব্রডকাস্টিং কর্পোরেশনের টেলিভিশন অনুষ্ঠান ইস্টএন্ডার্স-এ নাইমা জাফরি চরিত্রে অভিনয় করার পর যুক্তরাজ্যের ঘরে ঘরে এক পরিচিত মুখে পরিণত হয়েছেন। তিনি একজন কার্যনির্বাহী হিসাবে কাজ করার জন্য উক্ত অনুষ্ঠানের কাজ থেকে নিজেকে সরিয়ে আনেন। তিনি এসমী ফেয়ারবায়ার্ন ফাউন্ডেশনের আর্টস অ্যান্ড হেরিটেজ বিভাগের প্রথম অনুষ্ঠান পরিচালক ছিলেন এবং ইনস্টিটিউট অফ ইন্টারন্যাশনাল ভিজ্যুয়াল আর্টস (আইএনআইভিএ)-এর উপপরিচালক হয়েছিলেন। তিনি বর্তমানে ফ্রি ওয়ার্ড সেন্টারের পরিচালক হিসেবে কাজ করছেন।
পেশা
শ্রীলা ঘোষ একজন অভিনয়শিল্পী, ধ্রুপদী (ভরতনাট্যম এবং কত্থক) নৃত্যশিল্পী এবং গায়িকা হিসাবে তার কর্মজীবন শুরু করেছিলেন। মাত্র সতেরো বছর বয়সে তিনি একজন প্রতিনিধি এবং ইক্যুইটি কার্ড যোগাড় করার পর, নাট্যকলায় ব্যাপকভাবে কাজ করেছিলেন। তিনি ম্যাক্স স্টাফোর্ড-ক্লার্কের জয়েন্ট স্টক থিয়েটার কোম্পানির মতো শীর্ষস্থানীয় সংস্থাগুলোর সাথে সংযুক্ত ছিলেন; যেখানে তিনি বিপণন ও প্রচার কর্মকর্তা হিসাবেও কাজ করছিলেন। তিনি বেশ কিছু টেলিভিশন অনুষ্ঠানে কাজ করার পর, ১৯৮১ সালে প্লে ফর টুডে প্রোডাকশনের দ্য গারল্যান্ড এবং ১৯৮৪ সালে মুভিং অন দ্য এজ নামক চলচ্চিত্রে অভিনয় করেছেন। ১৯৮২ সালে, তিনি ব্রিটিশ ব্রডকাস্টিং কর্পোরেশনের শুশ্রুষাকারী বিষয়ক নাটক অ্যাঞ্জেলস-এ অভিনয় করেছেন এবং ১৯৮৪ সালে আইটিভি সফল মিনি সিরিজ, দ্য জুয়েল ইন দ্য ক্রাউন-এ তিনি মিনির চরিত্রে অভিনয় করেছেন। যদিও তিনি প্রচলিত অর্থে একজন অভিনেত্রী হিসাবে প্রশিক্ষণ গ্রহণ করেননি, তবুও তিনি ভারতীয় নৃত্য থেকে যে অভিনয় এবং নাটকীয় কৌশলের প্রশিক্ষণ পেয়েছিলেন তা তার অভিনয় জীবনের বিভিন্ন ভূমিকায় কাজে লাগিয়েছিলেন।
১৯৮৫ সালে শ্রীলা ব্রিটিশ ব্রডকাস্টিং কর্পোরেশনের টেলিভিশন অনুষ্ঠান ইস্টএন্ডার্স-এ অভিনয় করার মাধ্যমে তার টেলিভিশন কর্মজীবন অব্যাহত রাখেন, যেখানে তিনি নাইমা জেফারি চরিত্রে অভিনয় করেছিলেন। নাইমা এবং তার স্বামী (এন্ড্রু জনসন) এই অনুষ্ঠানে অংশ নেওয়া প্রথম এশীয় (এটি একটি সংখ্যালঘু জাতি, যাদের পূর্বে ব্রিটিশ টেলিভিশন অনুষ্ঠানে কম প্রদর্শন করা হতো) চরিত্র ছিলেন। এই অনুষ্ঠানে তাদের অন্তর্ভুক্তি লন্ডনের পূর্ব প্রান্তে বিদ্যমান বহু-সাংস্কৃতিক সমাজের বিভিন্ন-স্তরকে প্রতিবিম্বিত করার একটি সু-উদ্দেশ্যমূলক প্রচেষ্টা ছিল। ১৯৮৭ সাল অবধি শ্রীলা এই ধারাবাহিকটিতে কাজ করেছেন।
ব্যক্তিগত জীবন
তিনি আর্টস কাউন্সিলে একজন সংযোগ আধিকারিক হিসাবে কর্মরত থাকাকালীন আংশিক সময়ের ভিত্তিতে ওয়ারউইক বিশ্ববিদ্যালয়-এর ইউরোপীয় সাংস্কৃতিক নীতি ও প্রশাসনে এমএ করেছিলেন এবং ২০০৫ সালে তিনি বার্কবেক বিশ্ববিদ্যালয়ের শিল্পকলার ইতিহাস বিষয়ে একটি কোর্স শুরু করেন।
গনেশপুর ইউনিয়ন
গনেশপুর ইউনিয়ন বাংলাদেশের রাজশাহী বিভাগের নওগাঁ জেলার মান্দা উপজেলার অন্তর্গত একটি ইউনিয়ন।
শিক্ষা
শিক্ষার হার :
১৭নং ওয়ার্ড, বরিশাল সিটি কর্পোরেশন
১৭নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
গনেশপুর ইউনিয়ন
শিক্ষা
শিক্ষা প্রতিষ্ঠান
১৭নং ওয়ার্ড, বরিশাল সিটি কর্পোরেশন
আয়তন
বরিশাল সিটি কর্পোরেশনের ১৭নং ওয়ার্ডের আয়তন ০.৯১ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৭নং ওয়ার্ডের জনসংখ্যা ৬,১৭১ জন। এর মধ্যে পুরুষ ২,৯৬৭ জন এবং মহিলা ৩,২০৪ জন। মোট পরিবার ১,৩৯৭টি।
প্রশাসনিক কাঠামো
বরিশাল সিটি কর্পোরেশনের আওতাধীন ১৭নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ১৭নং ওয়ার্ডের সাক্ষরতার হার ৮৮.৫%।
লিওন গারিক
লিওন ভিভিয়ান গারিক (Leon Garrick; জন্ম: ১১ নভেম্বর, ১৯৭৬) জ্যামাইকার সেন্ট অ্যান এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০১ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে উইকেট-রক্ষকের ভূমিকায় অবতীর্ণ হতেন লিওন গারিক।
প্রথম-শ্রেণীর ক্রিকেট
১৯৯৬-৯৭ মৌসুম থেকে ২০০২-০৩ মৌসুম পর্যন্ত লিওন গারিকের প্রথম-শ্রেণীর খেলোয়াড়ী জীবন চলমান ছিল।
খেলোয়াড়ী জীবনের শুরুতে জ্যামাইকার তরুণদের দলে খেলেন। এরপর ১৯৯৭ সালে দলটির পক্ষে প্রথম-শ্রেণীর ক্রিকেটে অভিষেক ঘটে তার। উপর্যুপরী সেঞ্চুরি করেন তিনি। জ্যামাইকার গার্ভে ম্যাসিও হাই স্কুলে অধ্যয়ন করেছেন। সেখানে ডেরিক আজানের তত্ত্বাবধানে ক্রিকেটে হাতে খড়ি ঘটে তার। ঐ প্রতিষ্ঠান থেকেই লরি উইলিয়ামস, কিথ হিবার্ট ও অডলি স্যানসনের ন্যায় ক্রিকেটারের উদ্ভব ঘটেছিল।
জ্যামাইকা কাউন্টি প্রতিযোগিতায় মিডলসেক্স ও কাইসার স্পোর্টস ক্লাবের পক্ষে খেলছেন। চমৎকার ব্যাটসম্যান হিসেবে যে-কোন ধরনের বোলিং আক্রমণ মোকাবেলায় সক্ষম তিনি। এছাড়াও, দলের প্রয়োজনে মাঝেমধ্যে উইকেট-রক্ষকের ভূমিকায় অবতীর্ণ হয়ে থাকেন। জ্যামাইকার পক্ষে উদ্বোধনী জুটিতে সর্বোচ্চ রান সংগ্রহের সাথে স্বীয় নামকে জড়িয়ে রেখেছেন। ফেব্রুয়ারি, ২০০১ সালে ওয়েস্ট ইন্ডিজের প্রথম-শ্রেণীর ক্রিকেটের ইতিহাসে প্রথমবারের মতো চার শতাধিক রানের জুটি গড়েন। ক্রিস গেইলের সাথে ৪২৫ রানের জুটি গড়ে অপরাজিত অবস্থায় মাঠ ছাড়েন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লিওন গারিক। ১৯ এপ্রিল, ২০০১ তারিখে কিংস্টনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৮ এপ্রিল, ২০০১ তারিখে ওয়েস্ট ইন্ডিজ বনাম দক্ষিণ আফ্রিকার মধ্যকার সিরিজের পঞ্চম টেস্ট শুরু হবার শেষ মুহুর্তে লিওন গারিককে দলে অন্তর্ভুক্ত করা হয়। অতঃপর, ১৯ এপ্রিল, ২০০১ তারিখে কিংস্টনের সাবিনা পার্কে দক্ষিণ আফ্রিকার বিপক্ষে ওয়েস্ট ইন্ডিজের সদস্যরূপে টেস্টে অভিষেক ঘটে তার।
সিরিজের পঞ্চম টেস্টে অভিষেক পর্বটি মোটেই সুখকর হয়নি তার। টেস্ট ক্রিকেটের ইতিহাসের দ্বিতীয় খেলোয়াড় হিসেবে প্রথম বলেই শূন্য রানে ফেরৎ যান তিনি। অ্যালান ডোনাল্ডের বলে শন পোলকের কটে পরিণত হন। এরপূর্বে নভেম্বর, ১৯৯২ সালে অভিষেকে প্রথম খেলোয়াড় হিসেবে প্রথম বলেই শূন্য রানে ফেরৎ যান জিমি কুক। সফরকারী ভারতের বিপক্ষে কপিল দেবের উদ্বোধনী বল মোকাবেলা করেন।
আনোয়ারা (উপন্যাস)
আনোয়ারা বাঙ্গালী ঔপন্যাসিক মোহাম্মদ নজিবর রহমান রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়।  এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।
গ্রহণযোগ্যতা
আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,
"“জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।”"
১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়। কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে। ‘আনোয়ারা' এক সময় পাঠ্য-তালিকাভুক্ত ছিল।
নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারণেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে।
পরিশিষ্ট
১৯১৭- 	১৯১৮ সালের মধ্যে ‘আনোয়ারা' উপন্যাসের পরিশিষ্ট বা সিকুয়্যাল হিসাবে 'প্রেমের সমাধি' প্রকাশিত হয়। ১৯৬৩ সালে (বাংলা ১৩৭০ বঙ্গাব্দে) এর উনিশতম সংস্করণ প্রকাশিত হয়। আনোয়ারার মত এটিও ব্যাপক জনপ্রিয়তা লাভ করে।
চলচ্চিত্র
১৯৬৭ সালে প্রখ্যাত চলচ্চিত্রকার ও সাহিত্যিক জহির রায়হান এ উপন্যাস অবলম্বনে একই নামে একটি চলচ্চিত্র নির্মাণ করেন। প্রযোজনা করেছেন ইফতেখারুল আলম। চলচ্চিত্রটিতে প্রধান চরিত্রসমূহে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।
টেলিভিশন
বাংলাদেশ টেলিভিশন (বিটিভি) ১৯৮৭ সালে এ উপন্যাসের ধারাবাহিক নাট্যরূপ সম্প্রচার করে।
গোরায়া
গোরায়া (Goraya) ভারতের পাঞ্জাব রাজ্যের জলন্ধর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গোরায়া শহরের জনসংখ্যা হল ১৫,১৩৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে গোরায়া এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
নাসির হোসেন (সিলেট ক্রিকেটার)
নাসির হোসেন একজন বাংলাদেশী ক্রিকেটার। প্রথম শ্রেণীর তালিকাভুক্ত ক্রিকেটার যিনি ২০০২/২০০৩ ও ২০০৩/২০০৪ সালে সিলেট বিভাগের হয়ে খেলেছিলেন। ২০০২ সালে একদিনের ম্যাচে চট্টগ্রাম বিভাগের বিপক্ষে তার সেরা পারফরম্যান্স ৫ রানে ৫ উইকেটের অসাধারণ বোলিং।
আরও দেখুন
নাসির হোসেন
বিমল মুন্ডাদা
বিমল মুন্ডাদা (আনু. ১৫ আগস্ট ১৯৬৩ – ২২ মার্চ ২০১২ ) ছিলেন জাতীয়তাবাদী কংগ্রেস পার্টির অন্তর্গত মহারাষ্ট্রের একজন ভারতীয় রাজনীতিবিদ। ২০০৪-০৯ সময়কালে, তিনি মহারাষ্ট্র সরকারের গণপূর্ত মন্ত্রী এবং স্বাস্থ্য মন্ত্রী ছিলেন।
রাজনৈতিক পেশা
ডঃ বিমলতাই নন্দকিশোর মুন্ডাদা তার রাজনৈতিক জীবন শুরু করেন ১৯৯০ সালে ভারতীয় জনতা পার্টির সদস্য হিসাবে। তিনি বিড জেলার তফসিলি জাতি প্রার্থীদের জন্য সংরক্ষিত কাইজ আসন থেকে মহারাষ্ট্র বিধানসভার সদস্য নির্বাচিত হয়েছিলেন। ন্যাশনালিস্ট কংগ্রেস পার্টি এনসিপি-তে যোগ দেওয়ার পর তিনি একই আসন থেকে আরো তিনবার জিতেছিলেন।
মৃত্যু
মহারাষ্ট্রের প্রাক্তন মন্ত্রী বিমল মুন্ডা ২২ মার্চ ২০১২ সালে মারা যান।
মণ্ডী জেলা
মণ্ডী জেলা উত্তর ভারতে অবস্থিত হিমাচল প্রদেশ রাজ্যের একটি জেলা। এটির জেলা সদর ও প্রশাসনিক দপ্তর রয়েছে মণ্ডী শহরে। শহরটি ঐতিহাসিক এবং পৌরাণিক ভাবে যথেষ্ট গুরুত্বপূর্ণ এবং এখানেই রয়েছে পৃথক নিজস্ব মন্দির শিল্পকলার অন্যতম নিদর্শন। বিপাশা নদীর তীরে অবস্থিত এই শহরটিতে রয়েছে প্রচুর প্রাচীন মন্দির, ফলে এটি ছোট কাশী নামেও পরিচিত।
এই জেলার জেলা সদর শহরটি রাজ্যের অন্যতম অর্থনৈতিক কেন্দ্র। কুলু, মানালি থেকে সংযোগ রক্ষাকারী জাতীয় সড়ক ৩ এবং পাঠানকোট, চণ্ডীগড় ও বিলাসপুর থেকে রক্ষাকারী জাতীয় সড়ক ১৫৪-এ্য মাধ্যমে এটি রাজ্যের অন্যান্য অংশের সঙ্গে সড়কপথে সঙ্গে যুক্ত। সুন্দরনগর এই জেলার অন্যতম উন্নতিকামী শহরগুলির একটি।
মণ্ডী জেলার সর্বাধিক প্রচলিত এবং স্থানীয় ভাষা হল মণ্ডিয়ালী। হিমাচলি সাংস্কৃতিক গ্রাম হলো এমন একটি গ্রাম যেখানে পর্যটকদের সামনে হিমাচলি সংস্কৃতিকে তুলে ধরা হয়৷ মণ্ডী জেলার ঝঞ্ঝেলী হলো এমন একটি গ্রাম ও পর্যটন স্থল৷ গ্রামটি ভান্তের বিমানবন্দর থেকে ৮০ কিলোমিটার, কুলু থেকে ৯০ কিলোমিটার ও মণ্ডী থেকে ৬৭ কিলোমিটার দূরে অবস্থিত৷
ইতিহাস ও ভূগোল
১৯৪৮ খ্রিস্টাব্দের ১৫ই এপ্রিল তারিখে পূর্বতন ভারতের মণ্ডী ও সুকেত দেশীয় রাজ্যদুটিকে একত্রিত করে স্বাধীন ভারতের মণ্ডী জেলা গঠন করা হয়েছিল। এটি ছিল তৎকালীন হিমাচল প্রদেশ কেন্দ্রশাসিত অঞ্চলের অন্তর্ভুক্ত। পরবর্তীকালে এই কেন্দ্রশাসিত অঞ্চল দুটি রাজ্যের মর্যাদায় উন্নীত হয়। মণ্ডী শহর তথা জেলাটির নাম ঋষি মাণ্ডব্যের নামে নামাঙ্কিত।
মণ্ডী ভৌগোলিকভাবে মোটামুটি হিমাচল প্রদেশ রাজ্যের কেন্দ্রীয় স্থানে বিপাশা নদীর বাম তীরে, শিবালিক পর্বতমালার পাদদেশ বরাবর অবস্থিত। মণ্ডী শহরটি‌ সমুদ্রতল থেকে ৭৬০ মিটার তথা ২,৪৯৫ ফুট উচ্চতাতে অবস্থিত। পূর্বে লাদাখ থেকে পাঞ্জাব রাজ্যের হোশিয়ারপুর অন্যান্য স্থানে যাওয়ার পথে মণ্ডী ছিলো একটি বৃহত্তর বাজার।
অনেকের মতে বাজার তথা মান্ডি থাকার কারণে এই জায়গাটির নাম হয় মণ্ডী। আবার পৌরাণিক তথ্য অনুসারে বহু পূর্বে এখানে বাস করতেন মহর্ষি মাণ্ডব্য, যিনি এই স্থানে বিপাশা নদীর তীরে বর্তমান সদর শহরের নিকট কঠোর তপস্যায় ব্রতী হয়েছিলেন। তার নাম থেকেই এই শহরের এরূপ নাম এসে থাকতে পারে। এই পৌরাণিক তথ্য পর্বতবেষ্টিত ঘন অরণ্য আবৃত এই শহরের প্রাচীনত্বকে তুলে ধরে। উপত্যকা অঞ্চলে মণ্ডী সুন্দরনগরের মাঝে রয়েছে বিস্তৃত সমতল ভূমি, যেখানে খাদ্যশস্য এবং বিভিন্ন অর্কিড জাতীয় অর্থকরী গাছের চাষ হয়। মন্দিরের জন্য প্রসিদ্ধ এই মণ্ডী শহরে বড় বড় শিখর এবং মন্দিরগাত্রসহ একাধিক পাথরে খোদাই, এগুলির মধ্যে ভূতনাথ, ত্রিলোকনাথ, পঞ্চবক্ত্র এবং তর্ণা পাহাড়ের নিকট অবস্থিত শ্যামকোলি উল্লেখযোগ্য। তর্ণা পাহাড়ের উচ্চতায় তর্ণা দেবীকে উৎসর্গ করে নতুন একটি মন্দির নির্মাণ করা হয়েছে। এখান থেকে শহর এবং উপত্যকার দৃশ্যগুলি মনোরম। মণ্ডীর নিকট বিপাশা নদীর উপত্যকা অধিক প্রস্থ বিশিষ্ট এবং এখানেই রয়েছে উহল ও রণখাড়ের মতো একাধিক আকর্ষণীয় ভ্রমণ উপত্যকা।‌
সমগ্র হিমাচল প্রদেশ রাজ্যের যত পরিমাণ জমির উপর অর্থকরী ফল চাষ হয় তার ১৫ শতাংশ রয়েছে এই মণ্ডী জেলাতে‌। মণ্ডীর কাঁচা রেশম বিশ্বব্যাপী যথেষ্ট খ্যাতি লাভ করেছে। এছাড়াও জেলার দ্রাং ও গুমাতে রয়েছে সৈন্ধব লবণ আহরণ ক্ষেত্র যা জেলার অর্থনীতিকে অন্যমাত্রা দান করে চলেছে। সৈন্ধব লবণ এবং চুনাপাথর অধক্ষেপের সাথে সাথে এই জেলায় ম্যাগনেসাইট কয়লা এবং চিনামাটি পাওয়ার সম্ভাবনা পরীক্ষাধীন।
হিমাচল প্রদেশের কুলু, মানালি, লাহুল, স্পিতি, ধর্মশালা, কাংড়ায় ভ্রমণ করতে আসা বহু পর্যটকদের জন্য মণ্ডী একটি পরিচিত বিশ্রাম স্থল। এটি পাঠানকোট থেকে ২১৫ কিলোমিটার, চণ্ডীগড় থেকে ২০২ কিলোমিটার এবং সিমলা থেকে ১৫৮ কিলোমিটার দূরত্বে অবস্থিত। সড়কপথের দুধারে রয়েছে অন্তত ৩০০ মিটার উচ্চ পাহাড়ি ঢাল।
অবস্থান
মণ্ডী জেলার উত্তর দিকে রয়েছে কাংড়া জেলা, পূর্ব দিকে রয়েছে কুলু জেলা, দক্ষিণ দিকে রয়েছে শিমলা ও সোলান জেলা, দক্ষিণ-পশ্চিম দিকে রয়েছে বিলাসপুর জেলা এবং উত্তর-পশ্চিম দিকে রয়েছে হামিরপুর জেলা। জেলাটির সাথে হিমাচল প্রদেশ ব্যতীত অন্য কোন রাজ্যের জেলার সীমানা নেই।
জনসংখ্যার উপাত্ত
২০১১ খ্রিস্টাব্দে ভারতের জনগণনা ২০১১|ভারতের জনগণনা অনুসারে মণ্ডী জেলার মোট জনসংখ্যা ছিল ৯,৯৯,৭৭৭ জন, যা ফিজি রাষ্ট্রের বা আমেরিকা যুক্তরাষ্ট্রের মন্টানা রাজ্যের জনসংখ্যার সমতুল্য। জনসংখ্যার নিরিখে ২০১১ খ্রিস্টাব্দে ভারতের ৬৪০ টি জেলার মধ্যে এই জেলা ৪৪৬ তম স্থান অধিকার করে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে এই জেলার জনসংখ্যা বৃদ্ধির হার ছিল ১০.৮৯ শতাংশ। মণ্ডী জেলায় প্রতি হাজার পুরুষে ১০০৭ জন নারী বসবাস করেন। জেলাটির সাক্ষরতার হার ৮১.৫৩ শতাংশ যেখানে পুরুষ সাক্ষরতার হার ৮৯.৫৬ শতাংশ এবং নারী সাক্ষরতার হার ৭৩.৬৬ শতাংশ। জেলাটিতে ছয় বৎসর অনূর্ধ্ব শিশু সংখ্যা মোট জেলার জনসংখ্যার ১১.২১ শতাংশ।
২০১১ খ্রিস্টাব্দের জনগণনা অনুসারে মণ্ডী জেলার ৫৯.১১ শতাংশ লোক মণ্ডিয়ালী ভাষায়, ৩৩.৩২ শতাংশ লোক পাহাড়ী ভাষায়(হিমাচল প্রদেশের ইন্দো-আর্য ভাষাগুলি বোঝাতে এই শব্দটি অধিক প্রচলিত), ৪.১০ শতাংশ লোক হিন্দি ভাষায়, ০.৬৬ শতাংশ লোক পাঞ্জাবি ভাষায়‌ ও ০.৪৭ শতাংশ লোক কাংড়ি ভাষায় কথা বলেন।
দর্শনীয় স্থান
পুরাতন মণ্ডী শহরটি বিপাশা নদীর তীরে নির্মিত৷ এটি বহুদিন ধরেই একটি গুরুত্বপূর্ণ অর্থনৈতিক কেন্দ্র৷ মণ্ডী ৮১ টি পাথরের মন্দির ও পাহাড়ের সুদৃশ্য বাঁকের জন্য জনপ্রিয়৷ এই কারণে এটিকে "পাহাড়ের বারাণসী" বলে উল্লেখ করা হয়৷ জেলা সদরে বহু পুরাতন জায়গা ও ঔপনিবেশিক আমলে নির্মিত অট্টালিকাও রয়েছে৷ মণ্ডীকে কুলু উপত্যকার প্রবেশদ্বারও বলা হয়ে থাকে এবং এটি প্রমোদভ্রমণের আরম্ভস্থল বলেও চিহ্নিত হয়ে থাকে৷
দেব বালকামেশ্বর মন্দির
জনশ্রুতি অনুসারে মনে করা হয় হিমাচল প্রদেশ রাজ্যের বিভিন্ন অংশ একাধিক আধ্যাত্মিক শক্তি দ্বারা সুরক্ষিত। হিমাচল প্রদেশের প্রতিটি ছোট ছোট অঞ্চলে রয়েছে তাদের নিজস্ব আরাধ্য দেব-দেবী।‌ নির্দিষ্ট অঞ্চলের লোকেরা তাদের নির্দিষ্ট স্থানীয় দেবতাদের অনুগত থাকেন। এই স্থানীয় দেবতাদের স্থানভেদে আলাদা আলাদা বৈশিষ্ট্য এবং রূপ লক্ষ্য করা যায়। মণ্ডী শহর থেকে ১৩ কিলোমিটার দূরে দেবধর গ্রামে রয়েছে বালকামেশ্বর মন্দির। স্থানীয় দর্শন অনুসারে তিনি দেব কামরু নাগের পুত্র।
ভূতনাথ মন্দির
আক্ষরিকভাবে ভূতনাথ মন্দির এর সাথে মণ্ডী শহর ওতপ্রোতভাবে জড়িত এই মন্দিরটিও রয়েছে মণ্ডী শহরের কেন্দ্রস্থলে। শহরটির মত মন্দিরটিও সমসাময়িক এবং ১৫২০-র দশকে নির্মিত। এই মন্দিরে প্রধান উৎসব চৈত্র মাসের শিবরাত্রি। সময় এখানে এক সপ্তাহব্যাপী অনুষ্ঠানে রাজ্যের বিভিন্ন অঞ্চল থেকে শতাধিক দেবতাদের সুসজ্জিত পালকিতে করে শহরে আনা হয়।
পরাশর হ্রদ
পরাশর হ্রদ মণ্ডী থেকে ৪৯ কিলোমিটার উত্তরে ঋষি পরাশরের নামে অর্পিত প্যাগোডা আকৃতির মন্দিরের নিকট অবস্থিত। মহারাজা বাণসেন খ্রিস্টীয় ত্রয়োদশ থেকে চতুর্দশ শতাব্দীর মধ্যবর্তী সময়ে এই মন্দিরটি নির্মাণ করান। উচ্চ মাত্রার ভূমিকম্পের ফলে মন্দিরটি বর্তমানে সামান্য হেলে রয়েছে। মন্দিরটিকে ঘিরে এপ্রিল এবং জুন মাসে দুটি মেলা অনুষ্ঠিত হয়। হ্রদের নিকট একটি ছোট পুকুর রয়েছে, পুকুরটিতে অবস্থিত ক্ষুদ্রতর দ্বীপটি ঋতু পরিবর্তনের সাথে সাথে অবস্থান পরিবর্তন করে।
যোগীন্দরনগর
যোগীন্দরনগরে অবস্থিত বৃহত্তর হাইড্রো ইলেকট্রনিকে চালিত একটি ট্রলি পর্যটকদের পাহাড়ের ঢাল বরাবর ২৫০০ মিটার উচ্চতায় নিয়ে আসে এবং বারোতের বাঁধের ঠিক উল্টোদিকে তাদের অবতরণ করায়।
রেললাইন বিদ্যুৎকেন্দ্র অবধি দীর্ঘায়িত। বারোতে উহল নদীতে দেওয়া বাঁধের জল ১০০ ফুট নীচে পতিত হয়। যে সকল পর্যটক নির্ধারিত ট্রলিতে করে বারোতগামী হন, তাদের জন্য সেখানে বিদ্যুৎ দপ্তরের একটি পর্যটন আবাসস্থলে বিশ্রাম নেওয়ার ব্যবস্থা রয়েছে।
নাগেশ্বর মহাদেব কুণ্ড রয়েছে শিমষজুষ্ট গ্রামেরই পর্বত পাদদেশে, যেখানে একটি প্রাচীন গুহা রয়েছে একাধিক প্রাকৃতিক শিবলিঙ্গ। এখানকার একটি অনন্য প্রাকৃতিক সৃষ্টি শিব পার্বতী যুগল চিহ্ন, এছাড়াও রয়েছে একটি প্রাকৃতিক নন্দী ষাঁড়ের মূর্তি ও একটি সাপের চিহ্ন।
সুন্দরনগর
মণ্ডী শহর থেকে ২৬ কিলোমিটার সিমলার দিকে থেকে ১,১৭৪ মিটার উচ্চতায় কৃষি উর্বর উপত্যকার একটি উচ্চ ডালে অবস্থিত সুন্দরনগর শহরটি মন্দির এবং পার্বত্য গাছের সারি ধরে প্রসারিত কুয়াশাচ্ছন্ন পথের সৌন্দর্যের কারণে বিখ্যাত। নিকটেই একটি পর্বতের চূড়ায় অবস্থিত শুকদেব বটিকা এবং মহামায়া মন্দিরে প্রতিবছর বহু পর্যটক ও ভক্ত একত্রিত হন।
এশিয়ার বৃহত্তম জলবিদ্যুৎ প্রকল্প "বিপাশা শতদ্রু প্রকল্প"-এর ফলে উত্তরের সমতলভূমির এক-চতুর্থাংশ এর সুবিধা ভোগ করে যা সুন্দরনগর শহরকে সৌন্দর্যের একটি আলাদা মাত্রা দিয়েছে। বিপাশা শতদ্রু যুগ্ম কলোনি হিমাচল প্রদেশের বৃহত্তম কলোনি।
বারোত
বারোত মণ্ডী জেলার একটি পরিচিত চরৈবেতি এবং পর্যটন স্থল। এটিকে যোগীন্দরনগর থেকে ৪০ কিলোমিটার এবং জেলা সদর মণ্ডী থেকে ৬৬ কিলোমিটার দূরে অবস্থিত। তবে যোগীন্দরনগর থেকে ট্রলি ব্যবহার করলে এই দূরত্ব ১২ কিলোমিটার মতো হয়। তবে ২০১০ খ্রিস্টাব্দের পর থেকে এখানে ট্রলি পরিষেবা বন্ধ রয়েছে। উহল নদীর ৩০ কিলোমিটার দীর্ঘ একটি অংশে ছিপ দিয়ে মাছ ধরার ব্যবস্থা রয়েছে। থাকার জন্য বারোতে একটি পি ডাব্লিউ ডি রেস্ট হাউস একটি বনদপ্তরের লজ এবং একাধিক বেসরকারি হোটেল রয়েছে।
বারোতকে উহল নদীর উভয় তীর বরাবর অবস্থিত নর্গু বন্যপ্রাণী অভয়ারণ্যর প্রবেশদ্বার বলা হয়ে থাকে। অভয়ারণ্যটি হিমালায়ান ঘোরল, হিমালায়ান মোনাল পাখি এবং কালো ভাল্লুক এর জন্য বিখ্যাত। অভয়ারণ্যের মধ্যেই বহির্বিভাগে রয়েছে দুটি পর্যটকদের থাকার স্থান; থলটুকহোড় এবং শিলবান্ধোয়াড়ি। দেবদারু গাছের মাঝখান দিয়ে কুলু উপত্যকা যাওয়ার একটি ট্রেকিং পথ রয়েছে।
কোটলি
মণ্ডী থেকে ২২ কিলোমিটার দূরে অবস্থিত একটি ছোট শহর হল কোটলি। কোটলি এবং তার পার্শ্ববর্তী অঞ্চল তুগল উপত্যকা নামে পরিচিত। মণ্ডী থেকে জলন্ধরগামী ৩ নং জাতীয় সড়কটি কোটলির ওপর দিয়ে গিয়েছে। কাছাকাছির মধ্যে অবস্থিত মন্দিরগুলি হল জনিতৃ মাতা মন্দির (কোটলি থেকে ১৪ কিলোমিটার), মহান দেব মন্দির (কোটলি থেকে ১৪ কিলোমিটার), জগত দেব মন্দির (কোটলি থেকে ৩ কিলোমিটার), রচেরা দেব মন্দির (কোটলি থেকে ২ কিলোমিটার)। মহান দেব মন্দিরটি বড় দেব মন্দির নামেও পরিচিত।
পি ডব্লিউ ডি এবং বনদপ্তরের অধীন পর্যটকদের থাকার স্থানগুলিতে নিশিযাপনের ব্যবস্থা রয়েছে। স্থানীয়দের অধিকাংশই স্বাক্ষর এবং তাদের মূল জীবিকা কৃষিকাজ ও কৃষিজাত পণ্য বিনিময়। উল্লেখযোগ্য মেলা হল সাইগালু নার ওয়াড়ি, মহানদেব এবং জনিতৃ দেবী মন্দির প্রাঙ্গনের মেলা।
ধরমপুর
শিবালিক পর্বতের পাদদেশে এবং বিপাশা নদীর তীর বরাবর একটি অদ্ভুত আকার স্থানে রয়েছে ধরমপুর। উচ্চতা কম হওয়ার কারণে শীতকালে এখানে তুলনামূলক গরম জল পাওয়া যায়। মণ্ডী থেকে সড়কপথে 68 কিলোমিটার দূরে অবস্থিত এই ছোট শহরটির মূল আকর্ষণ বাবা কামলাহিয়া ও জল্পমাতা মন্দির এবং তৎসংলগ্ন কণ্ডপত্তন শ্মশান।
ভারতের সাধারণ নির্বাচনের তালিকা
ভারতীয় সংসদের নিম্নকক্ষ লোকসভার সদস্যেরা ভারতের সকল প্রাপ্তবয়স্ক নাগরিকের ভোটের ভিত্তিতে। তাঁরা তাঁদের নিজ নিজ লোকসভা কেন্দ্র থেকে একাধিক প্রার্থীর বিরুদ্ধে প্রতিদ্বন্দ্বিতা করে জয়লাভের পর লোকসভার সদস্যপদ লাভ করেন। নাগরিকেরা শুধু তাঁদের নিজস্ব লোকসভা কেন্দ্রেই ভোট দিতে পারেন। লোকসভা নির্বাচনে বিজয়ী প্রার্থীদের বলা হয় "সাংসদ"। তাঁদের পদের মেয়াদ পাঁচ বছর বা যতক্ষণ না প্রধানমন্ত্রীর নেতৃত্বাধীন কেন্দ্রীয় মন্ত্রীসভার পরামর্শক্রমে রাষ্ট্রপতি লোকসভা ভেঙে দেন ততদিন। নতুন দিল্লির সংসদ ভবনের লোকসভা কক্ষে এই সভার সদস্যরা মিলিত হন এবং ভারতের সকল নাগরিকের জন্য নতুন আইন প্রণয়ন, আইন অবলুপ্তি বা প্রচলিত আইনের উন্নতিসাধনের বিষয়গুলি আলোচনা করেন। লোকসভার ৫৪৩ জন সদস্যকে নির্বাচিত করার জন্য প্রতি পাঁচ বছর অন্তর অন্তর নির্বাচন আয়োজিত হয়।
লোকসভার প্রথম নির্বাচন অনুষ্ঠিত হয়েছিল ১৯৫১–৫২ সালে।
গিফট সিটি
গুজরাত ইন্টারন্যাশনাল ফাইন্যান্স টেক-সিটি (ગુજરાત ઇન્ટરનેશનલ ફાઇનાન્સ ટેક-સિટિ) বা গিফট সিটি হল ভারতের গুজরাতের গান্ধীনগর জেলার গান্ধীনগর এবং আহমেদাবাদের নির্মাণাধীন যৌথ কেন্দ্রীয় বাণিজ্যিক এলাকা। এটি ভারতের প্রথম কর্মক্ষম গ্রিনফিল্ড স্মার্ট সিটি এবং আন্তর্জাতিক আর্থিক পরিষেবা কেন্দ্র, যেটিকে গুজরাত সরকার একটি গ্রিনফিল্ড প্রকল্প হিসাবে প্রচার করেছে।
অবস্থান এবং বাস্তবায়ন
গিফ্ট সিটি সবরমতী নদীর তীরে অবস্থিত এবং সর্দার বল্লভভাই পটেল আন্তর্জাতিক বিমানবন্দর থেকে প্রায় দূরে।    শহরটি এমনভাবে তৈরি করা হয়েছে যাতে বাসিন্দারা কাজে যেতে পারে এবং এতে বাণিজ্যিক, আর্থিক এবং আবাসিক এলাকা অন্তর্ভুক্ত থাকে।
শহরটি ৪-৬ লেনের রাজ্য এবং জাতীয় সড়কের মাধ্যমে সংযুক্ত। একটি মেট্রো স্টেশনও নির্মাণের পরিকল্পনা করা হয়েছে, যা গিফ্ট সিটিকে আহমেদাবাদ মেট্রোর সাথে সংযুক্ত করবে এবং মার্চ ২০২৪ সালের মধ্যে এটি সম্পন্ন হবে বলে আশা করা হচ্ছে।
গিফ্ট সিটির উন্নয়নের জন্য মোট এলাকা হল ৮৮৬ একর যার মধ্যে বিশেষ আর্থিক অঞ্চল ২৬১ একর। উন্নয়নাধীন প্রকল্প এলাকা তাই বিশেষ আর্থিক অঞ্চল এবং এর বহির্ভূত এলাকার (যা ডোমেস্টিক ট্যারিফ এলাকা নামেও পরিচিত) অধীনে শ্রেণীবদ্ধ করা যেতে পারে।
গিফ্ট সিটি বিভিন্ন সেবা খাতের খেলোয়াড়দের আন্তর্জাতিক কার্যক্রমের জন্য মাল্টি সার্ভিসেস বিশেষ আর্থিক অঞ্চল উৎসর্গ করেছে। এছাড়াও গিফ্ট মাল্টি সার্ভিসেস বিশেষ আর্থিক অঞ্চলের মধ্যে, গিফ্ট ভারত সরকার কর্তৃক অনুমোদিত ভারতের প্রথম আন্তর্জাতিক আর্থিক পরিষেবা কেন্দ্র রয়েছে।
ইতিহাস
থাম্ব| গিফ্ট সিটিতে ইন্ডিয়া ইন্টারন্যাশনাল এক্সচেঞ্জের উদ্বোধনী অনুষ্ঠানে ২০১৭ সালে [[ভারতের প্রধানমন্ত্রী নরেন্দ্র মোদী । ]] ১৫ ডিসেম্বর ২০১১-এ, দি ইকোনমিক টাইমস রিপোর্ট করেছে যে গিফ্ট সিটির কর্মকর্তারা সিঙ্গাপুরের কোম্পানিগুলিকে আমন্ত্রণ জানাচ্ছেন যারা বিস্তৃত হতে চায় কিন্তু সিঙ্গাপুরে জমির অভাবের কারণে গিফ্টে তাদের ব্যবসা খোলার জন্য তা করতে পারেনি। ব্যাংক, প্রাইভেট ইক্যুইটি কোম্পানি, বীমা কোম্পানি এবং সম্পদ ব্যবস্থাপনা কোম্পানির বিনিয়োগ বিবেচনা করা হয়েছিল।
২৬ ডিসেম্বর ২০১১-এ, দ্য টাইমস অব ইন্ডিয়া রিপোর্ট করেছিল যে চীনের প্রযুক্তি জায়ান্ট হুয়াওয়েই সম্ভবত গিফ্টকে প্রযুক্তি প্রদান করবে। হুয়াওয়েই ইন্ডিয়ার এন্টারপ্রাইজ বিজনেসের প্রেসিডেন্ট এরিক ইউর মতে, এই প্রযুক্তির মধ্যে নেটওয়ার্ক, ডেটা সেন্টার এবং নজরদারি অন্তর্ভুক্ত রয়েছে।
২ অক্টোবর ২০১৪-এ নেটইন্ডিয়ান প্রতিবেদন অনুযায়ী, ওয়ার্ল্ড ট্রেড সেন্টার ইন্ডিয়া সার্ভিসেস কাউন্সিল এবং গিফ্ট সিটি লিমিটেডের মধ্যে একটি চুক্তি অনুসারে গিফ্ট সিটিতে একটি নতুন বিশ্ব বাণিজ্য কেন্দ্র স্থাপন করা হবে। চার বছরের মধ্যে তা শেষ হবে।
বম্বে স্টক এক্সচেঞ্জ ব্রোকার'স ফোরাম ব্যাক-অফিস অপারেশন সেট আপ করার জন্য একটি বাণিজ্যিক টাওয়ার তৈরি করতে বিনিয়োগ করার পরিকল্পনা করেছে। তাদের বরাদ্দ করা হয়েছিল  একটি এক্সচেঞ্জ অফিস স্থাপনের সম্ভাবনা সহ বাণিজ্যিক টাওয়ার বিকাশ করা।
১৮ অক্টোবর ২০১৪-এর দ্য টাইমস অব ইন্ডিয়া প্রতিবেদন অনুযায়ী, বেঙ্গালুরু -ভিত্তিক ব্রিগেড গ্রুপ আগামী কয়েক বছরে উন্নয়নের জন্য  বিনিয়োগ করবে।
নভেম্বর ২০১৮-এ, দ্য ওয়্যার রিপোর্ট করেছে যে গুজরাত রাজ্য সরকার প্রকল্পের বিলম্ব কমাতে গিফ্ট সিটিতে বিপর্যস্ত ইনফ্রাস্ট্রাকচার লিজিং অ্যান্ড ফাইন্যান্সিয়াল সার্ভিসেসের (IL&FS) ৫০% শেয়ার কিনে নেবে। জুন ২০২০-এ, IL&FS রাজ্য সরকারের কাছে ইকুইটি মূল্যের জন্য গিফ্ট সিটিতে তার অংশীদারিত্ব বিক্রি করার সিদ্ধান্ত নিয়েছে।
বিজনেস স্ট্যান্ডার্ড অনুসারে, ওপিএস ফান্ড সার্ভিসেস, ওপিএস গ্লোবাল, সিঙ্গাপুরের একটি সহযোগী প্রতিষ্ঠান, গিফ্ট সিটিতে ইন্টারন্যাশনাল ফিনান্সিয়াল সার্ভিস সেন্টার খোলার লাইসেন্স পেয়েছে।
৫ ডিসেম্বর ২০১৯-এ, বিজনেস স্ট্যান্ডার্ড-এর প্রতিবেদন অনুযায়ী, ব্যাঙ্ক অফ আমেরিকা গিফ্ট সিটিতে একটি গ্লোবাল বিজনেস সার্ভিস সেন্টার খুলেছে।
৬ জানুয়ারি ২০২০-এ, অ্যাকোর গিফ্ট সিটিতে প্রথম আন্তর্জাতিক হোটেল চালু করে।
২০ জানুয়ারি ২০২০-এ, দি ইকোনমিক টাইমস জানিয়েছে যে গিফ্ট সিটি ফিউচার মার্কেটে টাকা-ডলারে লেনদেন শুরু করতে প্রস্তুত।
নির্মাণের সময়রেখা
থাম্ব| গিফ্ট সিটিতে ইউটিলিটি টানেল গিফ্ট ওয়ান এবং গিফ্ট টু নামে দুটি ২৮ তলাবিশিষ্ট বাণিজ্যিক ভবনের কাজ শেষ হয়েছে। আরও ভবন নির্মাণের দরপত্র চলছে। এই ধাপে মৌলিক অবকাঠামো নির্মাণও অন্তর্ভুক্ত হবে। গিফ্ট সিটিতে ভারতের প্রথম শহর-স্তরের ডিস্ট্রিক্ট কুলিং সিস্টেম (ডিসিএস) চালু আছে। ১০,০০০ টন হিমায়নের ক্ষমতা সহ এই ডিসিএসের প্রথম ধাপটি এপ্রিল ২০১৫ থেকে চালু হয়েছে; এটি পরিচালন খরচ কমাতে এবং প্রতিটি ভবনে পৃথক এয়ার কন্ডিশনার বাস্তবায়নের মূলধন খরচ এড়াতে প্রকল্পিত করা হয়েছে।
আল শাহানিয়াহ স্পোর্টস ক্লাব
আল শাহানিয়াহ স্পোর্টস ক্লাব (نادي الشحانية الرياضي‎, Al-Shahania SC; সাধারণত আল শাহানিয়াহ এসসি অথবা শুধুমাত্র আল শাহানিয়াহ নামে পরিচিত) হচ্ছে আল শাহানিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৮ সালে আল নাসর স্পোর্টস ক্লাব নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় নাবিল আনওয়ার এবং সভাপতির দায়িত্ব পালন করছেন মিনাহি আল শাম্মারি। স্পেনীয় রক্ষণভাগের খেলোয়াড় আলবারো মেজিয়া এই ক্লাবের অধিনায়কের দায়িত্ব পালন করছেন।
আলবারো মেজিয়া, আব্দুল্লাহ খালিদ আল ইয়াজিদি, সাদ হুসাইন, রামিন রেজাইয়ান এবং লুসিয়ানো বাসকেসের মতো খেলোয়াড়গণ আল শাহানিয়াহের জার্সি গায়ে মাঠ কাঁপিয়েছেন।
হামিদ কারজাই আন্তর্জাতিক বিমানবন্দর
হামিদ কারজাই আন্তর্জাতিক বিমানবন্দর (د حامدکرزی نړيوال هوائي ډګر; ) হলো আফগানিস্তানের রাজধানী কাবুুলের কেন্দ্রস্থল হতে দূরে অবস্থিত একটি আন্তর্জাতিক বিমানবন্দর। এটি দেশটির অন্যতম প্রধান আন্তর্জাতিক বিমানবন্দর এবং একই সাথে সর্ববৃৃৃহৎ সামরিক ঘাঁটি যেখানে একই সাথে একশটি আকাশযান অবস্থান নিতে সক্ষম। পূর্বে এর নাম ছিলো কাবুল  আন্তর্জাতিক বিমানবন্দর এবং স্থানীয়ভাবে খাজা রোয়াশ বিমানবন্দর যদিও পরবর্তীতে তা কিছু বিমান পরিসেবা দানকারী দ্বারা সর্বশেষ নামেই অফিসিয়ালি পরিচিত। ২০১৪ সালে বিমানবন্দরটির নতুন নামকরণ করা হয় প্রাক্তন রাষ্ট্রপতি হামিদ কারজাইয়ের নামানুসারে। এই সিদ্ধান্তটি গৃহীত হয় আফগানিস্তানের জাতীয় পরিষদ এবং আফগানিস্তানের রাষ্ট্রপতি আশরাফ গনির মন্ত্রীপরিষদের মতামতের ভিত্তিতে।
গত দশকে বিমানবন্দরটিকে সম্প্রসারণ ও আধুনিকায়ন করা হয়েছে। একটি নতুন আন্তর্জাতিক টার্মিনাল যুক্ত করা হয়েছে এবং পুরানো টার্মিনালটি বর্তমানে অভ্যন্তরীণ বিমান পরিবহনের জন্য ব্যবহার করা হয়। বিমানবন্দরের চারপাশে মার্কিন যুক্তরাষ্ট্রের সশস্ত্র বাহিনী এবং ন্যাটোর আন্তর্জাতিক নিরাপত্তা সহায়ক বাহিনী (আইএসএএফ) দ্বারা ব্যবহৃত হয় এমন অসংখ্য সামরিক ঘাঁটি নির্মাণ করা হয়েছে। সেখানে আফগানিস্তানের সামরিক বাহিনীরও ঘাঁটি রয়েছে; আর আফগান জাতীয় পুলিশ যাত্রী টার্মিনালের ভিতরে নিরাপত্তা প্রদান করে।
২০১৬ সালের জুন মাসের হিসাব অনুযায়ী এই বিমানবন্দর থেকে সবচেয়ে বেশি বিমান যাতায়াত করে দুবাই আন্তর্জাতিক বিমানবন্দরের পথে এবং কমপক্ষে চারটি যাত্রী পরিবহনকারী বিমান সংস্থা তাদের কার্যক্রম পরিচালনা করে থাকে, যাদের মধ্যে কয়েকটি সংস্থার দৈনিক একাধিক ফ্লাইটও ছিলো।
ইতিহাস ও নির্মাণ
কাবুল আন্তর্জাতিক বিমানবন্দর মূলতঃ ১৯৬০'এর দশকে সোভিয়েত প্রকৌশলীদের দ্বারা নির্মিত হয়েছিল। ইতিহাসের প্রায় এই সময়েই আফগানিস্তান একটি আধুনিক জাতি হয়ে উঠছিলো এবং বিশ্বের অন্যান্য জাতির সাথে তাদের সম্পর্ক স্থাপিত হচ্ছিল। বিশ্বের বিভিন্ন স্থান, যেমনঃ উত্তর আমেরিকা, ইউরোপ, ভারত ও সোভিয়েত ইউনিয়ন থেকে অনেক পর্যটক কাবুল আন্তর্জাতিক বিমানবন্দর দিয়ে দেশে প্রবেশ করতো তখন। ১৯৭৮ সালের সাওর বিপ্লবের পর, বিশেষতঃ ১৯৭৯ সালে সোভিয়েত আগ্রাসনের পর এই ধারার অবসান ঘটে।
সামরিক কর্মকান্ডে ব্যবহার
কাবুল আন্তর্জাতিক বিমানবন্দরটির উত্তর পার্শ্বস্থ সেনানিবাস সুবিধাটির নির্মাণ কাজ ২০০৮ সালের অক্টোবরে সম্পন্ন হলে তখন থেকেই মার্কিন যুক্তরাষ্ট্রের সশস্ত্র বাহিনীর ঘাঁটি হিসাবে ব্যবহৃত হতে থাকে।
সুযোগ-সুুুুবিধা
এই বিমানবন্দরটিতে দুটি টার্মিনাল ভবন রয়েছে, যার মধ্যকার অপেক্ষাকৃত নবীনটি আন্তর্জাতিক পথের বিমান চলাচলের জন্য এবং সোভিয়েত নির্মিত পুরাতনটি আভ্যন্তরীণ বিমান পরিবহনের জন্য ব্যবহৃত হয়।
আনোয়ারা (দ্ব্যর্থতা নিরসন)
আনোয়ারা বলতে যা যা বুঝানো হতে পারে:
পম্পাস
পম্পাস (অর্থ "প্লেইন" বা সমভূমি) হ'ল দক্ষিণ আমেরিকার উর্বর নিম্নভূমি। এরও বেশি আচ্ছাদিত এই অংশের অন্তর্গত আর্জেন্টিনা-র বুয়েনস আইরেস-এর প্রদেশসমূহ, লা পম্পা, সান্তা ফে, এন্ট্রে রিওস, এবং কর্ডোবা; সমস্ত উরুগুয়ে; এবং ব্রাজিলের দক্ষিণতম রাজ্য, রিও গ্র্যান্ডে ড সুল। বিস্তৃত সমভূমিটি একটি প্রাকৃতিক অঞ্চল। সারা অঞ্চলটির মাঝে একমাত্র বাধা রয়েছে বাহিয়া ব্লাঙ্কা এবং তান্ডিল (আর্জেন্টিনা) এর নিকটবর্তী অংশে নীচু ভেন্তানা এবং তান্ডিল পাহাড়। তাদের উচ্চতা যথাক্রমে  এবং ।
জলবায়ু
পম্পাসের জলবায়ু সাধারণত নাতিশীতোষ্ণ, ধীরে ধীরে আরও উত্তরে উপক্রান্তীয় জলবায়ু এবং পশ্চিম প্রান্তে একটি অর্ধশুষ্ক জলবায়ু (যেমন সান লুইস প্রদেশ এবং পশ্চিম লা পম্পা প্রদেশ) দেখা যায়। শীতের তাপমাত্রার চেয়ে গ্রীষ্মের তাপমাত্রা, বেশি অভিন্ন থাকে। দিনের বেলায় সাধারণত পর্যন্ত থাকে। তবে পম্পাসের বেশিরভাগ শহরে মাঝেমধ্যে উচ্চ তাপমাত্রা দেখা যায়। সেটি হতে পারে, যখন দক্ষিণ ব্রাজিল-এর দিক থেকে উত্তরের দিকে উত্তপ্ত, শুকনো বাতাস প্রবাহিত হয়। শরৎ ধীরে ধীরে এসে পৌঁছোয় মার্চে এবং শীর্ষে পৌঁছোয় এপ্রিল - মে মাসে। এপ্রিলে, সর্ব্বোচ্চ তাপমাত্রা  এবং সর্ব্বোনিম্ন ।   তুষারপাত প্রথম দেখা দেয় দক্ষিণে এপ্রিলের মাঝামাঝি সময়ে এবং উত্তরে, মে মাসের শেষ থেকে জুনের শুরুতে।
শীতকাল সাধারণত মৃদু হয়, শৈত্য প্রবাহ প্রায়ই দেখা দেয়। তখন দিনের বেলা তাপমাত্রা সাধারণত এবং রাতে থাকে । জোরালো উত্তুরে হাওয়ার সময়ে, দিনের প্রায় সর্বত্র রেকর্ড থাকে  এর উপর এবং শৈত্য প্রবাহের সময় সেটিই হতে পারে মাত্র । পম্পাসে সর্বত্র হিম দেখা যায়, তবে পারানা এবং উরুগুয়ে নদীর তীরের চেয়ে দক্ষিণ-পশ্চিমে অনেক বেশি ঘটতে দেখা যায়। সে সময়ের তাপমাত্রা সর্বত্রই  এর নীচে হতে পারে, তবে  বা তার নিচে তাপমান দক্ষিণ এবং পশ্চিমেই সীমাবদ্ধ থাকে। তুষার কখনই উত্তরের তৃতীয়াংশে পড়ে না এবং পড়লেও সেটি বিরল। ব্যতিক্রমী ঘটনা বাদে তুষারের গভীরতা হতে পারে  পর্যন্ত।
বসন্ত খুবই পরিবর্তনশীল। এটি বেশিরভাগ অঞ্চলে উষ্ণতর (বিশেষত পশ্চিমে) হলেও আটলান্টিক জুড়ে উল্লেখযোগ্যভাবে শীতলতর অনুভূতি থাকে। প্রলয়ংকর ঝড় খুবই সাধারণ ঘটনা, আর সেই সঙ্গে তাপমাত্রার বিভিন্নতাও দেখা যায়: দিনের বেলা, রাতের দিকে এর নীচে। এমন কি কোনও কোনও দিন তুষার পড়তেও দেখা যায়।
বৃষ্টিপাত উত্তর-পূর্ব দিকে ১,২০০ মিমি (৪৭ ইঞ্চি) থেকে দক্ষিণ এবং পশ্চিম প্রান্তে প্রায় ৫০০ মিমি (২০ ইঞ্চি) পর্যন্ত হতে দেখা যায়। পশ্চিমে এটি অত্যন্ত মরশুম নির্ভর। কিছু জায়গাগুলি গ্রীষ্মে মাসিক গড়ে ১২০ মিমি (৪.৭ ইঞ্চি) এবং শীতকালে মাসে ২০ মিলিমিটার (০.৮ ইঞ্চি) হওয়ার রেকর্ডও আছে। পূর্ব দিকের অঞ্চলে ছোট ছোট পাহাড় রয়েছে। সে সব স্থানে প্রপাত এবং ঝরনা আছে। তুলনামূলকভাবে বৃষ্টিসহ গ্রীষ্ম এবং সামান্য শুষ্ক শীতকাল সেখানে দেখা যায়। তবে, গ্রীষ্মে বৃষ্টিপাত যেখানে সংক্ষিপ্ত, ভারী ঝড়, শীতকালীন বৃষ্টিপাত বেশিরভাগই ঠান্ডা ঝিরঝিরে হওয়ায়, এ অঞ্চলে তাই বর্ষণ-দিনের পরিমাণ মোটামুটি স্থিরই থাকে। বসন্ত এবং গ্রীষ্মে বজ্রবিদ্যুৎ সহ খুব তীব্র ঝড়-বৃষ্টি খুবই সাধারণ ঘটনা। এটি বিশ্বের সর্বাধিক ঘন ঘন বজ্রপাত এবং পরিচলনক্ষম মেঘ-শীর্ষের অন্যতম স্থান।  তীব্র বজ্রপাতসহ শিলাবৃষ্টি, বন্যা এবং আকস্মিক বন্যা, উভয়ই ঘটে এবং কেন্দ্রীয় এবং দক্ষিণ-পূর্ব আমেরিকার বাইরে ধারাবাহিকভাবে সবচেয়ে বেশি সক্রিয় টর্নেডো অঞ্চল এটিই।
বন্যজীবন
মানুষের ক্রিয়াকলাপের কারণে পম্পাসের বন্যজীবনে বড় ধরনের পরিবর্তন ঘটেছে। বিশেষত কৃষিকাজ-এর বিস্তার এবং পশুখামার প্রতিপালনের কারণে পুমা, রিয়া, এবং পম্পাস হরিণ-এর মতো প্রজাতিগুলি তাদের আবাসস্থল হারিয়েছে।
পম্পাসের তৃণভোজী প্রাণীরা হ'ল পম্পাস হরিণ, ধূসর ব্রকেট, সমভূমির ভিসাচাচা, ব্রাজিলিয়ান গিনিপিগ, দক্ষিণী পার্বত্য কেভি এবং কাইপু। এই অঞ্চলের বৃহত্তম শিকারী প্রাণীরা হল পুমা, ম্যানড নেকড়ে, পম্পাস শিয়াল, জিওফ্রয়েজ বিড়াল, লেসার গ্রিসন আর তার পাশাপাশি হোয়াইট-ইয়ারড ওপোসাম ও মোলিনাস হগ-নোজড স্কঙ্ক।
পম্পাসে পাখি প্রজাতিগুলির মধ্যে রয়েছে রুডি-হেডেড গুজ, পম্পাস মেডোলার্ক, হাডসোনিয়ান গডউইট, মাগুয়ারী সারস, হোয়াইট-ফেসড আইবিস, হোয়াইট-উইংড কোট, সাদার্ন স্ক্র্যিমার, ডট-উইংড ক্র্যাক, কার্ভ-বিলড রিডহান্টার, পেঁচা এবং রিয়া।
আক্রমণাত্মক (ইনভেসিভ) প্রজাতির মধ্যে রয়েছে ইউরোপিান হের, ওয়াইল্ড বোর এবং ঘরোয়া চড়ুই।
মাইকেল লাউড্রপ
মাইকেল লাউড্রপ (Michael Laudrup)(জন্ম: ১৫ই জুন, ১৯৬৪) ডেনমার্কের সর্বকালের সেরা ফুটবলারদের একজন। তার সবচেয়ে বিখ্যাত অর্জনগুলির একটি হল স্পেনের বার্সেলোনা ক্লাবের হয়ে পরপর চারটি লা লিগা শিরোপো জয়। এরপর তিনি আলোচিত দলবদলের মাধ্যমে রিয়াল মাদ্রিদ ক্লাবে যোগ দিয়েই পরপর পঞ্চমবার লা-লিগা শিরোপোর গর্বের অংশীদার হন। ১৯৮২ সালে নিজের ১৮ তম জন্মদিনে ডেনমার্ক জাতীয় দলে তার অভিষেক। দেশের পক্ষে ১০৪টি ম্যাচ খেলে গোল করেছেন ৩৭টি। এর মাঝে শেষ ২৭টি ম্যাচে দলের অধিনায়কত্বের ভূমিকায় ছিলেন। অধিনায়ক হিসেবে তার সেরা সাফল্য ১৯৯৫ কনফেডারেশন্স কাপ জয়। ১৯৯৮ সালে তিনি খেলোয়াড়ী জীবনের ইতি টানেন।
সত্যজিৎ পাতিল
সত্যজিৎ পাতিল মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি শিবসেনার সদস্য হিসেবে ভারতের মহারাষ্ট্রের কোলহাপুরের শাহুওয়াদি বিধানসভা কেন্দ্র থেকে বর্তমান বিধানসভার সদস্য। তিনি ২০০৪ এবং ২০১৪ সালের মহারাষ্ট্র বিধানসভায় দ্বিতীয় মেয়াদে নির্বাচিত হয়েছিলেন।
মুলাদী পৌরসভা
মুলাদী পৌরসভা বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত।
ইতিহাস
২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়।
প্রশাসনিক অবকাঠামো
মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
শিক্ষা
২০১১ সালের আদমশুমারি অনুযায়ী মুলাদী পৌরসভার সাক্ষরতার হার ৬২.৬%।
শিলক ইউনিয়ন
আয়তন
শিলক ইউনিয়নের আয়তন ৪০৬৩ একর (১৬.৪৪ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী শিলক ইউনিয়নের লোকসংখ্যা ১৮,০০৯ জন। এর মধ্যে পুরুষ ৮,৪৮৭ জন এবং মহিলা ৯,৫২২ জন।
অবস্থান ও সীমানা
রাঙ্গুনিয়া উপজেলার দক্ষিণাংশে কর্ণফুলী নদীর দক্ষিণ পাড়ে শিলক ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৬ কিলোমিটার। এ ইউনিয়নের পূর্বে কোদালা ইউনিয়ন, দক্ষিণে পদুয়া ইউনিয়ন, পশ্চিমে সরফভাটা ইউনিয়ন এবং উত্তরে কর্ণফুলী নদী, মরিয়মনগর ইউনিয়ন ও রাঙ্গুনিয়া পৌরসভা অবস্থিত।
প্রশাসনিক কাঠামো
শিলক ইউনিয়ন রাঙ্গুনিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ রাঙ্গুনিয়া থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
শিলক ইউনিয়নের সাক্ষরতার হার ৫৫.৭২%। এ ইউনিয়নে ২টি কলেজ, ৪টি মাধ্যমিক বিদ্যালয়, ২টি মাদ্রাসা, ৭টি প্রাথমিক বিদ্যালয় ও ৫টি কিন্ডারগার্টেন রয়েছে।
যোগাযোগ মাধ্যম
শিলক ইউনিয়নে যোগাযোগের প্রধান সড়ক গোডাউন-শিলক সড়ক। প্রধান যোগাযোগ মাধ্যম সিএনজি চালিত অটোরিক্সা ও ডাসকু। এছাড়া রাঙ্গুনিয়া পৌরসভার ইছাখালী এবং মরিয়মনগর ও চন্দ্রঘোনা থেকে নৌ-যোগাযোগ ব্যবস্থা রয়েছে।
ভাষা ও সংস্কৃতি
রাঙ্গুনিয়া উপজেলার ভূ-প্রকৃতি ও ভৌগোলিক অবস্থানগত দিক থেকে শিলক ইউনিয়নের ভাষা ও সংস্কৃতি গঠনে ভূমিকা রেখেছে। রাঙ্গুনিয়া উপজেলার দক্ষিণাংশে কর্ণফুলী নদীর দক্ষিণ পাড়ে অবস্থিত  এই ইউনিয়নকে ঘিরে রয়েছে পদুয়া, কোদালা ও সরফভাটা ইউনিয়ন। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। কর্ণফুলী নদীর গতিপ্রকৃতি ইউনিয়নের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন।
ধর্মীয় উপাসনালয়
শিলক ইউনিয়নে ২৫টি মসজিদ, ৩টি মন্দির ও ১১টি প্যাগোডা রয়েছে।
খাল ও নদী
শিলক ইউনিয়নেে উত্তর পাশ দিয়ে বয়ে চলেছে কর্ণফুলী নদী। এছাড়াও শিলক-সরফভাটা সীমান্ত দিয়ে শিলক খাল এবং শিলক-কোদালা সীমান্ত দিয়ে ডং খাল বয়ে চলেছে।
হাট-বাজার
শিলক ইউনিয়নের প্রধান ২টি হাট/বাজার হল ফুলতলী বাজার ও ব্যুহচক্র বাজার।
দর্শনীয় স্থান
কাপ্তাই সড়কের গোডাউন থেকে দক্ষিণ দিকে ২য় কর্ণফুলী সেতু হয়ে সরফভাটা ইউনিয়নের উপর দিয়ে শিলক খাল অতিক্রম করে শিলক ইউনিয়নের রাজাপাড়া গ্রামে অবস্থিত। গোডাউন হতে সিএনজি বা ডাকসু যোগে ফকিরাঘাট নামলে মাজারে যাওয়া যায়। গোডাউন হতে প্রথমে ফকিরাঘাট সিএনজি/ডাকসু যোগে এসে এরপর বৌদ্ধ বিহারে যাওয়া যায়।
উল্লেখযোগ্য ব্যক্তিত্ব
১.হামিদ শরীফ চৌধুরী। প্রতিষ্ঠাতা শিলক হাই স্কুল ও বালিকা বিদ্যালয়। ২.এম শাহ আলম চৌধুরী। প্রতিষ্টাতা এম শাহআলম কলেজ ও স্কুল। ৩.নজীর আহম্মদ চৌধুরী। সমাজ সংস্কারক ও চেয়ারম্যান। ৪.
ভিবিয়া সাবিনা
ভিবিয়া সাবিনা (১৩ আগস্ট ৮৩-১৩৬/১৩৭ খ্রিষ্টাব্দ) ছিলেন একজন রোমান সম্রাজ্ঞী, রোমান সম্রাট হাদ্রিয়ানের স্ত্রী এবং চাচাতো বোন। তিনি ছিলেন মাতিদিয়া (রোমান সম্রাট ট্রাজানের ভাতিজি) এবং কনসাল লুসিয়াস ভিবিয়াস সাবিনাসের কন্যা।
প্রারম্ভিক জীবন
৮৪ খ্রিস্টাব্দে বাবার মৃত্যুর পর সাবিনা তার সৎ বোন মাতিদিয়া মাইনরের সাথে তাদের দাদী মার্সিয়ানার নিকট বসবাস করতে চলে যান। চাচা ট্রাজান এবং চাচী প্লোটিনার পরিবারে তারা বেড়ে ওঠেন ।
সম্রাজ্ঞী প্লোটিনার অনুরোধে ১০০ সনে সাবিনা হাদ্রিয়ানকে বিয়ে করেন। হাদ্রিয়ান ১১৭ সনে তার বড় চাচার স্থলাভিষিক্ত হন। যদিও সাবিনার মা মাতিদিয়াও হাদ্রিয়ানকে পছন্দ করতেন, তবুও সে তার মেয়েকে হাদ্রিয়ানের সাথে বিবাহের অনুমতি দেন।
সম্রাজ্ঞী
বাম|থাম্ব|250x250পিক্সেল|সাবিনা অগাস্টার মুদ্রা, যেগুলো আধুনিক আফগানিস্তানের বৌদ্ধ বিহারে খুঁজে পাওয়া গিয়েছে
রোমের প্রথম সম্রাজ্ঞী এবং অগাস্টাসের স্ত্রী লিভিয়ার পর সাবিনা-ই রোম এবং প্বার্শবর্তী প্রদেশে যে কোনো রাজকীয় নারীর চেয়ে বেশি গনসম্মান অর্জন করেছিলেন। প্রকৃতপক্ষে, সাবিনা হলেন সেই প্রথম নারী যার মুখচ্ছবি নিয়মিত রোমে তৈরি করা হয় এবং ধারাবাহিকভাবে মুদ্রায় ব্যবহৃত হতে দেখা যায়। তিনি এখন পর্যন্ত সবচেয়ে দেশ ভ্রমণকারী এবং দৃশ্যমান সম্রাজ্ঞী ছিলেন। ১২৮ সনে, তিনি অগাস্টা উপাধিতে ভূষিত হন।
ঐতিহাসিক সুয়েটোনিয়াস (যিনি হাদ্রিয়ানের সচিব ছিলেন এবং ১১৯ সনে সম্রাট হাদ্রিয়ানের আদেশে পদচ্যুত হন) তার ' হিস্টোরিয়া অগাস্টা' গ্রন্থে নথিভুক্ত করেন যে " সম্রাট হাদ্রিয়ান তার স্ত্রী সাবিনার প্রতি প্রাপ্য রাজ শিষ্টাচারের চাইতেও কম শিষ্ট আচরণ করতেন।" বিভিন্ন সূত্র হতে আরও জানা যায় যে, সাবিনা নিঃসন্তান ছিলেন এবং তার স্বামী হাদ্রিয়ানের তার চাইতেও বেশি আগ্রহ ছিলো তার প্রিয় দাস অ্যান্টিনাস এবং অন্যান্য পুরুষ দাসদের প্রতি।
মৃত্যু
ভিবিয়া সাবিনা ১৩৬ বা ১৩৭ সালের প্রথম দিকে তার স্বামীর আগে মারা যান। একটি শক্তিশালী প্রাচীন মতবাদ আছে যে হাদ্রিয়ান তার স্ত্রীর সাথে একজন ক্রীতদাসের চাইতে খুবই সামান্য একটু ভালো ব্যবহার করতেন এবং হয়তো তিনিই তাকে আত্মহত্যা করতে প্ররোচিত করেছিলেন।